pitch & putt
Pitch & putt er en selvstændig sportsgren nært beslægtet med traditionel golf.
Hullerne er maksimalt 90 meter lange, og alle huller er par 3-huller, dvs. har idealscoren tre slag. Banens samlede længde må ikke overstige 1200 m. Det er kun tilladt at bruge en putter og to jern under spillet. Pitch & putt-baner ligner golfbaner i deres opbygning, men greens er mindre. Hver green dækker et areal på 50-100 m2.
Pitch & putt-sporten er organiseret under Dansk Pitch & Putt Union i samarbejde med Dansk Golf Union.